Trosztmér Klára Móri Dr. Zimmermann Ágoston Általános Iskola

**Varga Zoltán Zsolt: Az erdei cirkusz (óravázlat)**

Érdemes 2 órát tervezni, hogy mindenre legyen elég időnk.

A feladatokat az évfolyam szerint célszerű válogatni.

Pótfeladat, ha valamelyik csapat gyorsabban végez: rajz a Kerekerdei Cirkuszról

1. Csoportalakítás

Szétvágott képek cirkuszi mutatványokról: a gyerekek húznak, az összetartozók alkotnak egy csoportot.

(Az előadó lehet a nevük is az órán. Óra végén megbeszélik, szívesen viselték-e.)

1. Szóforgó

Cirkusszal kapcsolatos szavak gyűjtése csoportban

1. Játék

A csapatok magyarázatot adnak az általuk felírt szavakhoz, a többi csapat kitalálja, mire/kire gondoltak.

1. Tanítói bemutatás

az új, ismeretlen szavak magyarázata

beszélgetés: vélemények, benyomások a meséről

1. A szöveg részekre bontása adott vázlat alapján
2. Borzas töprengése sétája közben
3. A nagy ötlet megszületése
4. Tervezgetés
5. A megvalósítás
6. A bolhacirkusz
7. Az első előadás
8. Hétfő újra felbukkan
9. Feldolgozás részenként csoportmunkában

Minden csoport olvassa el a saját részét, azután kezdjetek dolgozni!

1. rész: Borzas töprengése

Soroljátok föl, kiket látott Borzas sétája során, és mit csináltak? Külön lapokra írjátok fel! Amelyiket tudjátok, játsszátok el!

1. rész: A nagy ötlet megszületése

Feladatlap

Osszátok szét a kérdéseket!

1. Ki segített Borzasnak emlékezni? - Medvenc
2. Mi juttatta eszébe a cirkuszt? – a bocsok tapsa
3. Hogy nevezték a tervezett cirkuszt? - Kerekerdei Cirkusz
4. Medvenc milyen jelentését ismerte csak a cirkusz szónak? -veszekedés, ribillió, patália
5. Gyűjtsetek még rokonértelmű szavakat! Használjátok a Magyar szinonímaszótárt! - pl. cécó, jelenet, hűhó, ramazúri, perpatvar, civakodás, csetepaté stb.
6. rész: Tervezgetés

Írjátok föl külön lapokra, a tervezett produkciókat!

Beszéljétek meg, szerintetek miért alkalmasak rá?

Kik lesznek a vendégművészek?

Helyes-e, hogy állatidomárok nem lesznek a műsorban? Miért?

1. rész: A megvalósítás

Feladatlap

1. Ki, hogyan vett részt a cirkusz létrejöttében?

Egészítsétek ki a táblázatot!

|  |  |
| --- | --- |
| a szövőlepkék |  |
| a hódok |  |
|  | irányította a sátorépítést |
|  | szereplőket keresett |
| a szövőmadarak |  |
|  | homokot túrt ki |
|  | fűrészport hozott |
| Medvenc és Elefánt |  |
|  | súlyzókat öntött |

1. Kik és milyen kellékeket kaptak?
2. Mire használták? Készítsetek egyszerű rajzot a mutatványról!
3. rész: A bolhacirkusz

Feladatlap

1. Mit kértek a rovarok? Miért?
2. Ki volt a szószólójuk?
3. Nézzetek utána O. Nagy Gábor Magyar szólások és közmondások című könyvében, hogy mit jelent ez a szólás:

bolhából elefántot csinál

1. Milyen jelentései vannak a bolhacirkusz kifejezésnek? Segít a Magyar értelmező kéziszótár!
2. rész: Az első előadás

Osszátok szét a szerepeket és számoljatok be szóban az első előadásról!

a Kerekerdei Harsona riportere

egy néző

az egyik szereplő

1. rész: Hétfő újra felbukkan

Elevenítsétek föl, meséljétek el, hogy ki volt Hétfő, és hogyan sikerült korábban elriasztani az erdőből! Segít a Szitakötő!

Válaszoljatok a kérdésekre:

Miért ijedt most meg?

Hová menekült?

Szerintetek hogyan él ma?

Mit jelent, hogy valaki kámforrá válik? Nézzetek utána O. Nagy Gábor Magyar szólások és közmondások című könyvében!

7. A csoportok beszámolója

8. Közös feladatok

- Az 1. és 3. csoport által írt lapokat párosítják a táblán: a Borzas sétája közben látott állatok neve, tevékenysége és a cirkuszban előadott produkciója

- A 2. csoport által gyűjtött rokon értelmű szavak leírása a füzetbe

- A mese hangos olvasása közben a nagybetűvel írt állatnevek kikeresése.

Vajon mi az oka a névadásnak?

Egyeseknek saját, megkülönböztető nevük van (Medvenc, Borzas), másoknak a fajnevük a saját nevük is egyben (pl. Elefánt, Rigóné, Szarka stb.), megint másokat csak a fajnevükkel illet a szerző (pl. pele, békák stb.)

Helyesírásuk megbeszélése.

9. Az óra értékelése

Szívesen viseltétek-e a csapatneveteket?

Hogyan tudtatok együtt dolgozni?

Hogy éreztétek magatokat?

10. Házi feladat

Szeretnél-e egyszer cirkuszban fellépni? Miért? Miért nem? Írd le a gondolataidat!